钦定古今图书集成/理学汇编/文学典/第096卷 > 张益
## 钦定古今图书集成/理学汇编/文学典/第096卷 > 张益

按《苏州府志》：“益字士谦，吴县人。少长京师，登永乐乙
未进士，选庶吉士，授中书舍人，转大理评事，与修《宣
庙实录》。书成，迁翰林修撰，进侍读学士，入内阁典机
务。正统末，死土木之难，赠翰林学士，谥文僖。益为人
清淳谨厚，文章圆熟，对客数千言，援笔立就，楷书亦
工。初，益与夏昶同年，及见陈嗣初、王孟端，俱喜作文”
写竹，后昶见益作《石渠阁赋》出己上，遂不复作文。益
见昶竹妙绝，亦不复写竹，竟各以所能名世。